b'\n_START_ARTICLE_\nReino Paukkonen\n_START_PARAGRAPH_\nReino Ensio Paukkonen (s. 20. syyskuuta 1945 Hein\xc3\xa4vesi) on suomalainen kest\xc3\xa4vyysjuoksija. H\xc3\xa4nen p\xc3\xa4\xc3\xa4matkansa oli maraton._NEWLINE_Paukkonen sijoittui M\xc3\xbcnchenin 1972 olympialaisten maratonjuoksussa 19:nneksi ja p\xc3\xa4\xc3\xa4tyi samalle sijalle Rooman EM-kisoissa 1974. Pohjoismaiden mestaruuden h\xc3\xa4n voitti vuonna 1975._NEWLINE_Seuratasolla Paukkonen edusti Ruokolahden Rajua, Jyv\xc3\xa4skyl\xc3\xa4n Kentt\xc3\xa4urheilijoita, Hein\xc3\xa4veden Hyrskett\xc3\xa4, ja Lappeenrannan Urheilu-Miehi\xc3\xa4. Maratonin Suomen mestaruuden h\xc3\xa4n voitti vuosina 1972 ja 1973. Vuonna 1974 h\xc3\xa4n sai maratonilla SM-hopeaa. Maastojuoksussa h\xc3\xa4n voitti joukkuekilpailun Suomen mestaruuden vuonna 1973 ja henkil\xc3\xb6kohtaisen kilpailun SM-pronssia vuonna 1974._NEWLINE_Reino Paukkosen valmentajana toimi Mauri Jormakka. H\xc3\xa4nen vaimonsa Irja Paukkonen (o.s. Pettinen) voitti useita Suomen mestaruuksia kest\xc3\xa4vyysjuoksuissa.'